તે પછી જોકે સમય પલટાયો અને વચ્ચેના આ બેએક વર્ષ કેજરીવાલ શાંત બેઠાં હતાં. દિલ્હીમાં મળેલી અભૂતપૂર્વ સફળતા પછી તેમને ખ્યાલ આવી ગયો હતો કે વાતો કરવી ઠીક છે, સરકારી તંત્રમાં કામ કરવું મુશ્કેલ છે. બીજી બાજુ 2014માં તેમણે કેલ્ક્યુલેટેડ રિસ્ક લીધું હતું અને વારાણસીમાં નરેન્દ્ર મોદી સામે ચૂંટણી લડ્યાં. તેમાં હાર થઈ. એટલું જ દિલ્હીમાં પણ મોટો ઝટકો લાગ્યો, કેમ કે લોકસભાની સાતેસાત બેઠકો ભાજપ જીતી ગયું.